text: Arme stræk, arme bøj
  01 april 2012 kl. 15.58
  Det er højsæson for gymnastik-opvisninger og Palmesøndag var adskillige hundrede gymnaster på gulvet i vores landsdel.
  Også i Arrild ved Toftlund var der opvisning. 
  Det var især de mindste, der var travlt optagede af sammen med far at vise, hvad de havde fået ud af vinterens strabadser på gulvet.
  - Det er vigtigt, at også børn oplever glæden ved at bevæge sig, og det er dejligt, at så mange forældre er kommet for at se deres børn. Det er sådan noget, der er med til at skabe sammenhold i et lille bysamfund som Arrild, fortæller Diane van der Meer, formand for Arrild Gymnastikforening.
  